b'\n_START_ARTICLE_\nJoon\n_START_SECTION_\nElementaargeomeetria\n_START_PARAGRAPH_\nElementaargeomeetrias pole joonel selget definitsiooni. Eukleidese j\xc3\xa4rgi on joon laiuseta pikkus. M\xc3\xb5nikord defineeritakse joon kui kujundi piir. _NEWLINE_Vaadeldakse teatud t\xc3\xbc\xc3\xbcpi jooni, n\xc3\xa4iteks sirge, l\xc3\xb5ik, murdjoon ja ringjoon._NEWLINE_Elementaargeomeetrias on p\xc3\xb5hjalikult uuritud koonusel\xc3\xb5ikeid, m\xc3\xb5ningaid k\xc3\xb5rgemat j\xc3\xa4rku algebralisi jooni ning m\xc3\xb5ningaid transtsendentseid jooni, kasutades igal juhtumil spetsiaalseid v\xc3\xb5tteid.\n_START_SECTION_\nKommentaar\n_START_PARAGRAPH_\nSee definitsioon vastab paljuski meie intuitiivsele ettekujutusele joonest kui millestki, mis on joonistatud pliiatsit paberilt t\xc3\xb5stmata, kuid sellele vastavad paljud kujundid, mida me intuitiivselt jooneks ei pea. N\xc3\xa4iteks on v\xc3\xb5imalik konstrueerida niisugune l\xc3\xb5igu pidev kujutus tasandile, et selle kujutis t\xc3\xa4idab ruudu (Peano joon). Veel enam, Mazurkiewiczi teoreemi j\xc3\xa4rgi on iga kompaktne, sidus ja lokaalselt sidus topoloogiline ruum l\xc3\xb5igu pidev kujutis. Nii et mitte ainult ruut, vaid ka n-m\xc3\xb5\xc3\xb5tmeline kuup (h\xc3\xbcperkuup) ja isegi Hilberti kuup on l\xc3\xb5igu pidevad kujutised._NEWLINE_Et saada intuitsioonile paremini vastavat m\xc3\xb5istet, esitatakse kujutusele lisan\xc3\xb5udeid.'